Narodna skupština
20010227

Gospodine narodni poslaniče, Vi ste u pravu da se krši Poslovnik i da povremeno poslanici treba da budu opomenuti, a bogami i izbačeni, zbog kršenja odredbi člana 103. Ali, između ostalih, u grupi onih koji bi bili pod tom sankcijom, bili biste i Vi, zbog ovog izlaganja koje ste maločas imali za ovom govornicom, jer ste uvredili narodne poslanike i održali jedno za narodnog poslanika vrlo neumesno predavanje, tako da prihvatam da je bilo kršenja Poslovnika u delu koji se odnosi na rigidniju primenu ovog poslovnika, a bojim se da bismo ostali bez narodnih poslanika u ovoj sali.